+-----------------------------------------------------------------------+
|  การจัดการ                                                             |
+-----------------------------------------------------------------------+

1.  โครงสร้างการจัดการ

โครงสร้างคณะกรรมการบริษัทประกอบด้วยกรรมการ 2 ชุดคือ คณะกรรมการบริษัท
และคณะกรรมการตรวจสอบโดยที่คณะกรรมการชุดแรกประกอบด้วย กรรมการที่เป็นผู้บริหารบริษัท
กรรมการอิสระ และกรรมการตรวจสอบ
ในขณะที่คณะกรรมการตรวจสอบได้มีการแต่งตั้งขึ้นในปลายปี 2542
เพื่อให้เป็นไปตามข้อกำหนดของตลาดหลักทรัพย์แห่งประเทศไทย

คณะกรรมการบริษัท เป็นองค์คณะผู้บริหารสูงสุด มีอำนาจหน้าที่กำหนดนโยบายของ

บริษัท แผนการดำเนินการของบริษัททั้งในปัจจุบันและอนาคต
โดยมีขอบเขตอำนาจหน้าที่ตามข้อบังคับบริษัทที่กำหนดดังนี้

1.  จำนวนกรรมการซึ่งลงลายมือชื่อผูกพันบริษัทนั้น ให้กรรมการสองคนลงลายมือชื่อและ

ประทับตราสำคัญของบริษัท
และให้คณะกรรมการมีอำนาจกำหนดชื่อกรรมการผู้มีอำนาจลงลายมือชื่อผูกพันบริษัทได้

2.  กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท

ตลอดจนมติที่ประชุมผู้ถือหุ้น

3.  คณะกรรมการของบริษัทต้องประชุมอย่างน้อย 3 เดือนต่อครั้ง ณ ท้องที่อันเป็นที่ตั้ง

สำนักงานใหญ่ หรือสำนักงานสาขาของบริษัท หรือจังหวัดใกล้เคียง หรือ ณ
ที่อื่นใดตามที่คณะกรรมการจะกำหนด

4.  ภายใต้ข้อบังคับกฎหมายบริษัทมหาชนจำกัดกรรมการมีอำนาจที่จะขาย หรือจำนอง

อสังหาริมทรัพย์ใดๆ ของบริษัท หรือให้เช่าอสังหาริมทรัพย์ใดๆ ของบริษัทกว่าสามปีขึ้นไป หรือให้
หรือประนีประนอมยอมความ หรือยื่นฟ้องต่อศาล หรือมอบข้อพิพาทใดๆ ให้อนุญาโตตุลาการ

5.  ให้คณะกรรมการมีอำนาจวางระเบียบข้อบังคับ ดำเนินการกำหนดอัตราเงินเดือนสำหรับ

ผู้จัดการ พนักงาน และลูกจ้างของบริษัท หรือเงินรางวัลผู้ช่วยกิจการของบริษัท และสั่งการต่างๆ
ได้ทั้งสิ้นตามแต่จะเห็นสมควร
และในการนี้คณะกรรมการจะมอบอำนาจอย่างใดอย่างหนึ่งให้แก่ผู้จัดการ
หรือแก่กรรมการอำนวยการที่ตั้งขึ้นจากผู้เป็นกรรมการด้วยกันเองก็ได้

  คณะกรรมการตรวจสอบของบริษัทมีขอบเขต หน้าที่ และความรับผิดชอบและรายงานต่อ

คณะกรรมการของบริษัทดังต่อไปนี้

-   ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

-   ดูแลให้บริษัทมีระบบการควบคุมภายในที่เหมาะสมและมีประสิทธิภาพ

-   พิจารณาคัดเลือก และเสนอแต่งตั้งผู้สอบบัญชีของบริษัท

-   ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

-   ดูแลไม่ให้เกิดความขัดแย้งทางผลประโยชน์

-   ปฏิบัติการอื่นใดตามที่คณะกรรมการของบริษัทมอบหมาย

  2. การสรรหากรรมการและผู้บริหาร

  การเลือกกรรมการบริษัทจะต้องได้รับการอนุมัติจากที่ประชุมผู้ถือหุ้น โดยจะต้องเป็นบุคคล

ซึ่งมีคุณสมบัติ และไม่มีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด
พ.ศ.2535 โดยคณะกรรมการเป็นผู้พิจารณาถึงความเหมาะสม คุณสมบัติ
ตลอดจนถึงความสามารถที่จะเข้ามามีส่วนร่วมในการบริหารบริษัทให้เจริญเติบโตก้าวหน้า
โดยคณะกรรมการสามารถมอบหมายให้บุคคลรายหนึ่งรายใดเสนอรายชื่อบุคคลที่จะแต่งตั้งเป็นกรรมการต่อที่ประชุมผู้ถือหุ้น

  3. วิธีการเลือกตั้งกรรมการผ่านที่ประชุมผู้ถือหุ้น

1.  คณะกรรมการของบริษัทจะพึงมีจำนวนเท่าใดให้ที่ประชุมผู้ถือหุ้นเป็นผู้กำหนด แต่ต้อง

ไม่น้อยกว่าห้าคน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

  คณะกรรมการอาจมอบหมายให้บุคคลใดบุคคลหนึ่ง หรือหลายคนปฏิบัติการอย่างใด

อย่างหนึ่งแทนคณะกรรมการได้
แต่จะมอบหมายให้คณะกรรมการหรือบุคคลอื่นปฏิบัติการแทนตนในฐานะเป็นกรรมการมิได้

กรรมการของบริษัทมีสิทธิได้รับค่าตอบแทนในการปฏิบัติหน้าที่ ซึ่งค่าตอบแทนได้แก่ เงินเดือน
เบี้ยประชุม เบี้ยลี้ยง โบนัส

2.  ให้ที่ประชุมผู้ถือหุ้นเลือกตั้งกรรมการตามหลักเกณฑ์ และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

3.  ในการประชุมสามัญประจำปีทุกครั้งให้กรรมการออกจากตำแหน่ง 1 ใน 3 เป็นอัตรา ถ้า

จำนวนกรรมการที่จะแบ่งออกให้ตรงเป็นสามส่วนไม่ได้ก็ให้ออกในจำนวนใกล้ที่สุดกับสัดส่วน 1 ใน 3

กรรมการที่จะต้องออกจากตำแหน่งในปีแรกและปีที่สอง
ภายหลังจดทะเบียนบริษัทนั้นให้จับฉลากกันว่าผู้ใดจะออก ส่วนปีหลังๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

4.  นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

(1) ตาย

(2) ลาออก

(3) ขาดคุณสมบัติหรือมีลักษณะต้องห้ามตามาตรา 68 แห่งพระราชบัญญัติบริษัทมหาชนจำกัด
    พ.ศ.2535

(4) ที่ประชุมผู้ถือหุ้นลงมติให้ออกตามข้อ 7

(5) ศาลมีคำสั่งให้ออก

5.  กรรมการคนใดจะลาออกจากตำแหน่งให้ยื่นใบลาออกต่อบริษัท การลาออกมีผลนับแต่

วันที่ใบลาออกไปถึงบริษัท

กรรมการซึ่งลาออกตามวรรคหนึ่ง จะแจ้งการลาออกของตนเองให้นายทะเบียนทราบด้วยก็ได้

6.  ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระให้คณะ

กรรมการเลือกบุคคลซึ่งมีคุณสมบัติ และไม่มีลักษณะต้องห้ามตามมาตรา 68
แห่งพระราชบัญญัติบริษัทมหาชนจำกัด พ.ศ.2535
เข้าเป็นกรรมการในการประชุมคณะกรรมการคราวถัดไป
เว้นแต่วาระของกรรมการจะเหลือน้อยกว่าสองเดือน
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนเองแทน

  มติของกรรมการตามวรรคหนึ่งต้องประกอบด้วยคะแนนเสียงไม่น้อยกว่าสามในสี่ของ

จำนวนกรรมการที่ยังเหลืออยู่

7.  ที่ประชุมผู้ถือหุ้นอาจลงมติให้กรรมการคนใดคนหนึ่ง ออกจากตำแหน่งก่อนถึงคราวออก

ตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุม
และมีสิทธิออกเสียงและมีหุ้นนับรวมกันแล้วได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุม
และมีสิทธิออกเสียง

8.  กรรมการจะเป็นผู้ถือหุ้นของบริษัทหรือไม่ก็ได้

9.  ให้คณะกรรมการเลือกกรรมการคนหนึ่งเป็นประธานกรรมการ

  ในกรณีที่คณะกรรมการพิจารณาเห็นสมควรจะเลือกกรรมการคนหนึ่ง หรือหลายคนเป็น

รองประธานกรรมการก็ได้
รองประธานกรรมการมีหน้าที่ตามข้อบังคับในกิจการซึ่งประธานกรรมการมอบหมาย

10. ในการประชุมคณะกรรมการ ต้องมีกรรมการมาประชุมไม่น้อยกว่ากึ่งหนึ่งของจำนวน

กรรมการทั้งหมดจึงจะเป็นองค์ประชุม ในกรณีที่ประธานกรรมการไม่อยู่ในที่ประชุม
หรือไม่สามารถปฏิบัติหน้าที่ได้ ถ้ามีรองประธานกรรมการให้รองประธานกรรมการเป็นประธาน
ถ้าไม่มีรองประธานกรรมการ
หรือมีแต่ไม่สามารถปฏิบัติหน้าที่ได้ให้กรรมการซึ่งมาประชุมเลือกกรรมการคนหนึ่งเป็นประธานในที่ประชุม

การวินิจฉัยชี้ขาดของที่ประชุมให้ถือเสียงข้างมาก

กรรมการคนหนึ่งมีหนึ่งเสียงในการลงคะแนน
เว้นแต่กรรมการซึ่งมีส่วนได้เสียในเรื่องใดไม่มีสิทธิออกเสียงลงคะแนนในเรื่องนั้น
ถ้าคะแนนเสียงเท่ากันให้ประธานที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

11. ในการเรียกประชุมคณะกรรมการ ให้ประธานกรรมการ หรือผู้ซึ่งได้รับมอบหมายส่ง

หนังสือนัดประชุมไปยังกรรมการไม่น้อยกว่าเจ็ดวันก่อนวันประชุม
เว้นแต่กรณีจำเป็นเร่งด่วนเพื่อรักษาสิทธิหรือประโยชน์ของบริษัท
จะแจ้งการนัดประชุมโดยวิธีอื่นและกำหนดวันประชุมให้เร็วกว่านั้นก็ได้

-   ผู้บริหาร

ณ วันที่ 31 ธันวาคม 2543 คณะกรรมการบริษัทประกอบด้วยบุคคล 12 ท่าน ดังมีรายชื่อต่อไปนี้

ความสัมพันธ์ของผู้บริหาร

นายสมหวัง สินเจริญกุล ประธานกรรมการ มี

นายประสิทธิ์ พาณิชย์กุล รองประธานกรรมการ ไม่มี

นายไวยวุฒิ สินเจริญกุล กรรมการผู้จัดการใหญ่ มี

นายไชยยศ สินเจริญกุล กรรมการ ไม่มี

นายพวง เชิดเกียรติกำจาย กรรมการ มี

นางพร้อมสุข สินเจริญกุล กรรมการ มี

นายอนันต์ พฤกษานุศักดิ์ กรรมการ ไม่มี

นายกิติชัย สินเจริญกุล กรรมการ มี

นายสวัสดิ์ ศิริปุณย์ กรรมการอิสระ ไม่มี

นายสุกิจ อัถโถปกรณ์ ประธานกรรมการตรวจสอบ ไม่มี

นายประกอบ วิศิษฐ์กิจการ กรรมการอิสระและกรรมการตรวจสอบ ไม่มี

นายเกรียง ยรรยงดิลก กรรมการตรวจสอบ ไม่มี

ประวัติผู้บริหาร

1. นายสมหวัง สินเจริญกุล อายุ 75 ปี

ความสัมพันธ์ของผู้บริหาร บิดา ดร.ไวยวุฒิ และนายกิติชัย

คุณวุฒิ -

ประวัติการทำงาน

2489-2529 กรรมการ บริษัท ยางไทยปักษ์ใต้ จำกัด

2530-ปัจจุบัน ประธานกรรมการ บมจ. ศรีตรังแอโกรอินดัสทรี

จำนวนหุ้น 1,807,585 หุ้น

2. นายประสิทธิ์ พาณิชย์กุล อายุ 55 ปี

ความสัมพันธ์ของผู้บริหาร ไม่มี

คุณวุฒิ -

ประวัติการทำงาน

2518-2540 หุ้นส่วนผู้จัดการ ตรังสหการขนส่ง จำกัด

2529-2534 สมาชิกสภาจังหวัดตรัง

2530-ปัจจุบัน รองประธานกรรมการ บมจ. ศรีตรังแอโกร-

  อินดัสทรี

จำนวนหุ้น 699,111 หุ้น

3. ดร.ไวยวุฒิ สินเจริญกุล อายุ 47 ปี

ความสัมพันธ์ของผู้บริหาร บุตรชายนายสมหวัง

คุณวุฒิ ปริญญาเอก (PHD) สาขาเคมี

QUEEN ELIZABETH'S COLLEDGE,

 UNIVERSITY OF LONDON

ประวัติการทำงาน

2528-2530 ผู้จัดการทั่วไป บริษัท ยางไทยปักษ์ใต้ จำกัด

2530-ปัจจุบัน กรรมการผู้จัดการใหญ่ บมจ. ศรีตรังแอโกร-

  อินดัสทรี

จำนวนหุ้น 2,737,717 หุ้น

4. นายไชยยศ สินเจริญกุล อายุ 51 ปี

ความสัมพันธ์ของผู้บริหาร ไม่มี

คุณวุฒิ -

ประวัติการทำงาน

2513-2529 ผู้ช่วยผู้จัดการส่วนการผลิตยางแท่ง TTR

บริษัท ยางไทยปักษ์ใต้ จำกัด

2533-2535 กรรมการหอการค้าจังหวัดตรัง

2530-ปัจจุบัน กรรมการ บมจ.ศรีตรังแอโกรอินดัสทรี

จำนวนหุ้น 665,820 หุ้น

5. นายพวง เชิดเกียรติกำจาย อายุ 73 ปี

ความสัมพันธ์ของผู้บริหาร บิดานางพร้อมสุข

คุณวุฒิ -

ประวัติการทำงาน

2530-ปัจจุบัน กรรมการ บมจ. ศรีตรังแอโกรอินดัสทรี

จำนวนหุ้น 473,206 หุ้น

6. นางพร้อมสุข สินเจริญกุล อายุ 48 ปี

ความสัมพันธ์ของผู้บริหาร บุตรสะใภ้นายสมหวัง

คุณวุฒิ บริหารธุรกิจ THE INSTITUTE OF

CHARTERED SECRETARIE AND

ADMINISTRATOR, อังกฤษ

ประวัติการทำงาน

2525-2528 ฝ่ายบริหารส่งออก บจ. ยางไทยปักษ์ใต้

2538-ปัจจุบัน กรรมการ บมจ. ศรีตรังแอโกรอินดัสทรี

จำนวนหุ้น 2,737,717 หุ้น

7. นายอนันต์ พฤกษานุศักดิ์ อายุ 48 ปี

ความสัมพันธ์ของผู้บริหาร ไม่มี

คุณวุฒิ -

ประวัติการทำงาน

2527-ปัจจุบัน ผู้ก่อตั้งบริษัท หน่ำฮั่วรับเบอร์ จำกัด

2533-ปัจจุบัน ผู้ก่อตั้ง บจ. สะเดา พี.เอส. รับเบอร์

2538-ปัจจุบัน กรรมการ บมจ.ศรีตรังแอโกรอินดัสทรี

 จำนวนหุ้น 157,480 หุ้น

8. นายกิติชัย สินเจริญกุล อายุ 42 ปี

ความสัมพันธ์ของผู้บริหาร บุตรชายนายสมหวัง

คุณวุฒิ บริหารธุรกิจ, INDIANA STATE

UNIVERSITY, อเมริกา

ประวัติการทำงาน

2527-2531 ฝ่ายสินเชื่อ ธนาคารซิตี้แบงค์

2530-ปัจจุบัน ผู้จัดการสาขากรุงเทพ

2538-ปัจจุบัน กรรมการ บมจ. ศรีตรังแอโกรอินดัสทรี

จำนวนหุ้น 791,400 หุ้น

9. นายสวัสดิ์ ศิริปุณย์ อายุ 76 ปี

ความสัมพันธ์อขงผู้บริหาร ไม่มี

คุณวุฒิ -

ประวัติการทำงาน

- อดีตข้าราชการกรมสรรพากรเขต 7

 ปัจจุบัน กรรมการ บจ. เกษตรกรรุ่งเรืองพืชผล

กรรมการอิสระ บมจ.ศรีตรังแอโกรอินดัสทรี

จำนวนหุ้น - หุ้น

10.นายสุกิจ อัถโถปกรณ์ อายุ 48 ปี

ความสัมพันธ์ของผู้บริหาร ไม่มี

คุณวุฒิ วิทยาศาสตร์บัณฑิต, แพทย์ศาสตร์บัณฑิต

  จุฬาลงกรณ์มหาวิทยาลัย

ประวัติการทำงาน

 แพทย์ประจำโรงพยาบาลสมเด็จพระปิ่นเกล้า

แพทย์ประจำโรงพยาบาลตรัง 

2529-2531 สมาชิกสภาผู้แทนราษฎรจังหวัดตรัง

2538 ที่ปรึกษานายกรัฐมนตรี

จำนวนหุ้น - หุ้น

11. นายประกอบ วิศิษฐ์กิจการ อายุ 62 ปี

ความสัมพันธ์ของผู้บริหาร ไม่มี

คุณวุฒิ ปริญญาตรี(เกียรตินิยม)สาขาการเงิน

  มหาวิทยาลัยอินเดียนา สหรัฐอเมริกา

  ปริญญาโท สาขาการเงินมหาวิทยาลัยอินเดียนา

  สหรัฐอเมริกา

ประวัติการทำงาน

2518-2538 ผู้ช่วยกรรมการผู้จัดการใหญ่

ธนาคาร กรุงศรีอยุธยา จำกัด

2538-2540 กรรมการผู้อำนายการ บจ. เงินทุนสหธนกิจไทย

2540-ปัจจุบัน ผู้ช่วยกรรมการผู้จัดการใหญ่

 ธนาคาร กรุงศรีอยุธยา จำกัด

กรรมการอิสระ บมจ.ศรีตรังแอโกรอินดัสทรี

จำนวนหุ้น 20,678 หุ้น

12.นายเกรียง ยรรยงดิลก อายุ 63 ปี

ความสัมพันธ์ของผู้บริหาร ไม่มี

คุณวุฒิ ปริญญาตรี บชบ. มหาวิทยาลัยธรรมศาสตร์

ประวัติการทำงาน

2508. รับราชการ ชั้นตรี สำนักงานตรวจเงินแผ่นดิน

2511. โอนไปรับราชการเป็นผู้ตรวจการตรี สำนักงาน

  สรรพากรจังหวัดภูเก็ต

2541 เกษียณราชการในตำแหน่ง สรรพากร ภาค 3

จำนวนหุ้น - หุ้น

ฝ่ายบริหารจัดการ

ณ วันที่ 31 ธันวาคม 2543 ผู้บริหารบริษัท ประกอบด้วยบุคคลดังต่อไปนี้

1. นายไวยวุฒิ สินเจริญกุล กรรมการผู้จัดการใหญ่

2. นายประสิทธิ์ พาณิชย์กุล กรรมการอำนวยการ-ฝ่ายผลิต

3. นายไชยยศ สินเจริญกุล กรรมการอำนวยการ-ฝ่ายผลิต

4. นางพร้อมสุข สินเจริญกุล กรรมการอำนวยการ-ฝ่ายบัญชีและการเงิน

5. นายเอนก พฤกษานุศักดิ์ ผู้อำนวยการฝ่ายน้ำยางข้น

6. นายวีระพล ว่องไววิทย์ ผู้อำนวยการฝ่ายการตลาด

7. นายสมบูรณ์ พฤกษานุศักดิ์ ผู้อำนวยการฝ่ายยางแผ่น

8. นายกิติชัย สินเจริญกุล ผู้จัดการสาขากรุงเทพ

9. นายบุญปิ่น พาณิชย์พัฒนกุล ผู้จัดการสาขาคลองแงะ

10. นายชูสิทธิ์ แซ่หลี ผู้จัดการฝ่ายการตลาด

11. นายวิพงศ์ ศรีสุทธิพงศ์ ผู้จัดการสาขาทุ่งสง – ยางแท่ง(ฝ่ายวัตถุดิบ)

12. นายชัยเดช พฤกษานุศักดิ์ ผู้จัดการสาขาทุ่งสง – ยางแท่ง(ฝ่ายผลิต)

13. นายเอกชัย ชโลธรสุทธิ ผู้จัดการทั่วไป

14. นางสาวธารทิพย์ พาณิชย์กุล ผู้จัดการฝ่ายเอกสารส่งออก

15. นางอารีรัตน์ สร้อยภู่ระย้า ผู้จัดการฝ่ายบัญชี

16. นางสาวนริศรา สินเจริญกุล ผู้จัดการฝ่ายการเงิน

โดยมีพนักงานทั้งสิ้น 168 คน และลูกจ้างรายวัน 1,753 คน

4. ค่าตอบแทนที่เป็นตัวเงิน

-   ค่าตอบแทนที่เป็นตัวเงิน

ค่าตอบแทนรวมของกรรมการทุกคน(12 ท่าน) 3,024,000 บาท

(บำเหน็จกรรมการ)

ค่าตอบแทนรวมของผู้บริหารทุกคน(7 ท่าน) 20,592,640 บาท

(เงินเดือนและโบนัส)

-   ค่าตอบแทนอื่น

  - ไม่มี -

5. การกำกับดูแลกิจการ

คณะกรรมการบริษัทได้กระทำการดำเนินงานทางธุรกิจให้เป็นไปวัตถุประสงค์ที่เหมาะสม
และมีประสิทธิภาพ โดยใช้ความชำนาญ ความระมัดระวัง และความเอาใจใส่ที่พึงมี
เพื่อรักษาผลประโยชน์ของบริษัท และเป็นไปตามกฎหมาย วัตถุประสงค์ และข้อบังคับของบริษัท

6.  การดูแลเรื่องการใช้ข้อมูลภายใน

บริษัทมิได้มีข้อบังคับหรือกฏเกณฑ์ที่มิให้ผู้บริหารซื้อหรือขายหลักทรัพย์บริษัท
แต่พยายามส่งเสริมให้ซื้อหรือขายหลักทรัพย์เพื่อเป็นการลงทุนระยะยาวเท่านั้น
ในด้านการดูแลข้อมูลภายในที่อาจจะมีผลกระทบต่อการเคลื่อนไหวของราคาหุ้น
จะมีการจำกัดการรับรู้ข้อมูลให้อยู่ในขอบเขตเฉพาะผู้ที่มีส่วนเกี่ยวข้องเท่านั้น
และผู้ที่เกี่ยวข้องดังกล่าวก็อยู่ในรายชื่อพนักงานบริษัทที่ต้องรายงานการเปลี่ยนแปลงการถือครองหลักทรัพย์ทุกครั้งที่มีรายการต่อตลาดหลักทรัพย์แห่งประเทศไทย